В последното видео разгледахме сценарий,
при който валутният курс между юана и долара
започна от 10 към 1.
При този валутен курс
Китай изнасяше повече стоки за САЩ
(независимо дали се измерва в долари или юани),
отколкото САЩ за Китай.
Поради това наблюдавахме дисбаланс във валутите.
Юанът поскъпна (или доларът поевтиня)
и китайските стоки толкова се оскъпиха,
че търсенето им в САЩ намаля,
а американските стоки поевтиняха дотолкова,
че търсенето им в Китай се повиши,
което балансира търговията.
Това е добре, ако всички се стремяха към балансирана търговия,
но китайското правителство не иска това.
САЩ е развита страна,
докато те тепърва искат да развиват индустриалната си база,
искат да имат пазар, на който да предлагат стоките си.
Искат да имат по-голям износ за САЩ,
отколкото внос.
Искат растеж стимулиран от експорта.
Така че тази динамика с
поскъпването на юана
не им допада.
Да кажем, че китайското правителство
(нека отида малко по-нагоре, защото мястото ми тук свърши)
правителството на Китай
иска да запази валутния курс
фиксиран на 10 юана за долар.
Те искат да запазят текущата ситуация завинаги –
Китай да продължава да изнася повече за САЩ,
отколкото САЩ изнася за Китай,
или дори да увеличават износа си за САЩ
все повече и повече в сравнение с вноса,
за да развиват индустриалната си база.
Предполагам, че по-застрашителната перспектива е
да изчерпат индустриалната база на САЩ –
да произвеждат на все по-ниски цени,
така че производството на САЩ
да не може да се конкурира с тях.
Ще говорим за това в други видеа,
не е сигурно, че този процес е напълно едностранчив.
Всъщност има ползи и за САЩ,
които ще обсъдим допълнително.
Нещата са малко по-сложни.
Как могат да направят това?
Да кажем, че китайското правителство
иска да установи трайно тази ситуация.
Не им допада сценарият, при който има балансирана търговия.
Как могат да влияят на валутните пазари така,
че тази ситуация да не се променя?
Както казахме, колкото повече китайски стоки се купуват,
толкова по-голямо ще е търсенето на юани,
така че те ще поскъпнат за сметка на доларите.
Но как да получиш и двете?
Можеш ли да имаш и двете?
Как да изнасяш повече стоки за САЩ, отколкото внасяш в Китай,
без да се оскъпява юана?
Китайското правителство,
и в частност Китайската централна банка,
прави това по следния начин.
Китайската централна банка е част от китайското правителство
и за да поддържа ниската стойност на юана,
тя печата пари.
Нека я нарисувам.
Централната банка на Китай...
Ще използвам нов цвят.
Това е централната банка на Китай.
Те могат просто да печатат пари.
В последните две видеа върху този дисбаланс
имахме следния сценарий.
Имаше търсене за 1000 юана,
а се предлагаха само 500.
Те могат просто да ги изравнят.
Могат да напечатат 500 юана
и да ги обменят в долари.
И какво стана сега?
Изведнъж се появяват 100 долара,
които трябва да бъдат обменени срещу приблизително 1000 юана,
ако валутният курс се запази.
Т.е. търсят се 1000 юана.
Преди да се намеси Китайската централна банка,
имаше налични само 500 юана.
Те виждат, че има търсене за 1000 юана,
а наличните са само 500,
и решават да произведат още 500.
Буквално могат просто да ги напечатат
и да ги обменят в долари.
И просто така се получава баланс
между търсенето и предлагането.
Имаш 1000 юана – 500 тук и 500 тук,
които ще бъдат обменени в долари,
и 100 долара, които (предполагам) ще бъдат обменени срещу 1000 юана.
Ако направят това,
валутният курс няма да се промени.
Търсенето и предлагането на двете валути ще е еднакво.
Това ще сработи и честно казано
точно това правиха те от известно време насам.
Но има една уловка.
Какво се случва, докато те правят това?
Изнасят повече за САЩ,
отколкото САЩ изнася за Китай.
Трябва да продължават да печатат юани
и да купуват долари с тях,
за да поддържат китайската валута евтина.
Така те непрестанно ще трупат долари.
Непрекъснато ще печатат юани
и ще продължават да трупат долари.
Ще запиша това тук – Китайската централна банка
ще натрупа изключително много долари.
Могат да печатат юани, колкото си искат,
след което ще ги обменят в долари
и ще трупат все повече долари.
Колкото по-дълго искат да запазят
този търговски дисбаланс,
толкова повече долари трябва да натрупат.
Трябва да продължават да го правят,
не могат да спрат.
Трябва да продължават,
за да запазят търговския баланс такъв, какъвто е.
В следващото видео ще поговоря за това,
което всъщност трябва да направят с тези долари
(няма просто да ги съхраняват),
и как то би повлияло на практика
икономиката на САЩ.
След това може да поговорим за начините за излизане от тази ситуация,
макар че, както ще открием,
всъщност е много трудно да се спре този процес, щом веднъж е започнат.